| 粵語拼音方案 |
| --- |
|  |
| 粵語 |
| 廣州話及港式粵語主流方案：
* 粵語反切＊
* 粵拼（香港語言學學會粵語拼音方案）

敎材使用方案：
* 教育學院拼音方案
* 耶魯粵語拼音
* 劉錫祥拼音
* 黃錫凌式音標

政府方案：
* 廣州話拼音方案
* 香港政府粵語拼音
* 澳門政府粵語拼音

歷史方案：
* Meyer-Wempe
* 粵語標準羅馬拼音
* 粵語羅馬字
* 粵語注音符號＊
* 黃錫凌羅馬拼音
* 趙元任粵語羅馬字

社會共融方案：
* 粵語點字＊

小眾原創方案：
* 假名粵語注音＊
* 諺文粵語注音＊
* 越式粤拼
* Penkyamp方案
* 新法蘭西粵語拼音方案

（帶＊號者並非羅馬字母方案）
**粵語拼音對照表** |
| * 睇
* 傾
* 改
 |

**請注意**：呢篇文章使用咗以統一碼(Unicode)顯示嘅萬國音標(IPA)嚟表示語音內容，如果你睇唔到萬國音標嘅話，請你參考一下Wikipedia:用統一碼顯示萬國音標。
**黃錫凌羅馬拼音**係一個由專研粵語嘅語言學家黃錫凌設計嘅粵語羅馬化方案，佢同埋粵語寬式萬國音標一齊刊載喺《粵音韻彙》入面嘅附錄《粵音羅馬字注音新法建議》。。

音系
--

好似其他中文嘅語言噉，廣東話係單音節嘅，每個音節都可以分割做韻母、聲母同埋聲調。黃錫凌羅馬拼音所用嘅拼音字母係拉丁字母，並連同上標同下標符號去標示聲調。

### 韻母

因為韻母同詩詞等文學作品嘅押韻有關，所以中文嘅重音通常係喺韻母上。標準粵語共有53個韻母。

#### 韻母元音

呢套拼音方案表示粵語10個基本元音音素嘅方法係噉嘅：

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 嚴式萬國音標 | [a] | [ɐ] | [eː] | [ɛ] | [i] | [oː] | [ɔ] | [œ] | [u] | [y] |
| 粵語寬式萬國音標 | /a/ | /ɐ/ | /ei/ | /ɛ/ | /i/ | /ou/ | /ɔ/ | /œ/ | /u/ | /y/ |
| 黃錫凌羅馬拼音 | aa | a | ei | e | i | ou | o | eu | u | ue |

#### 單元音韻母/雙元音韻母

除了[ɐ]之外，粵語所有嘅元音音素都可以自成一個單元音韻母。

粵語一啲元音音素可以同-i、-u和-ue三個韻尾結合，組成雙元音韻母：

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | aa | a | ei | e | i | ou | o | eu | u | ue |
| - | aa |  | ei | e | i | ou | o | eu | u | ue |
| -i | aai | ai |  |  |  |  | oi |  | ui |  |
| -u | aau | au |  |  | iu |  |  |  |  |  |
| -ue |  |  |  |  |  |  |  | eue |  |  |

#### 鼻音韻母

呢套拼音方案表示[m]、[n]同[ŋ]呢三個鼻音輔音嘅方法係噉嘅：

|  |  |  |  |
| --- | --- | --- | --- |
| 嚴式萬國音標 | [m] | [n] | [ŋ] |
| 粵語寬式萬國音標 | /m/ | /n/ | /ŋ/ |
| 黃錫凌羅馬拼音 | m | n | ng |

[m]、[n]同[ŋ]呢三個輔音同時都係韻尾，可以同其他元音音素結合，組成下列鼻音韻母：

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | aa | a | ei | e | i | ou | o | eu | u | ue |
| -m | aam | am |  |  | im |  |  |  |  |  |
| -n | aan | an |  |  | in |  | on | eun | un | uen |
| -ng | aang | ang |  | eng | ing |  | ong | eung | ung |  |

#### 入聲韻母

呢套拼音方案表示[p̚]、[t̚]同[k̚]呢三個入聲輔音嘅方法係噉嘅：

|  |  |  |  |
| --- | --- | --- | --- |
| 嚴式萬國音標 | [p̚] | [t̚] | [k̚] |
| 粵語寬式萬國音標 | /p/ | /t/ | /k/ |
| 黃錫凌羅馬拼音 | p | t | k |

/p/、/t/同/k/呢三個輔音同時都係韻尾，可以同其他元音音素結合，組成下列入聲韻母，由呢啲韻母組成嘅字，聲調係入聲：

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | aa | a | ei | e | i | ou | o | eu | u | ue |
| -p | aap | ap |  |  | ip |  |  |  |  |  |
| -t | aat | at |  |  | it |  | ot | eut | ut | uet |
| -k | aak | ak |  | ek | ik |  | ok | euk | uk |  |

#### 自成音節輔音

[m]和[ŋ]這兩個輔音喺粵語入面，可以自成一個音節，喺萬國音標度用[m̩]同[ŋ̩]標示。

下面係黃錫凌羅馬拼音同萬國音標標示呢兩個自成音節輔音嘅方法：

|  |  |  |
| --- | --- | --- |
| 嚴式萬國音標 | [m̩] | [ŋ̩] |
| 粵語寬式萬國音標 | /m̩/ | /ŋ̩/ |
| 黃錫凌羅馬拼音 | m | ng |

### 聲母

聲母由輔音組成，粵語大部份單字都有聲母，少部份單字冇聲母。粵語共有19個聲母。

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 嚴式萬國音標 | [m] | [n] | [ŋ̩] | [p] | [t] | [k] | [kʷ] | [pʰ] | [tʰ] | [kʰ] | [kʷʰ] | [ts] | [tsʰ] | [f] | [s] | [h] | [j] | [w] | [l] |
| 粵語寬式萬國音標 | /m/ | /n/ | /ŋ̩/ | /b/ | /d/ | /g/ | /gw/ | /p/ | /t/ | /k/ | /kw/ | /dz/ | /ts/ | /f/ | /s/ | /h/ | /j/ | /w/ | /l/ |
| 黃錫凌羅馬拼音 | m | n | ng | b | d | g | gw | p | t | k | kw | dz | ts | f | s | h | y | w | l |

喺《粵音韻彙》度，黃錫凌從「dz、ts、s」分拆出另一組聲母「dz2、ts2、s2」，羅馬拼音拼作「dj、ch、sh」，對應普通話嘅捲舌音「ㄓ、ㄔ、ㄕ」。不過，黃錫凌表示兩者嘅讀音實際上冇分別。

### 聲調

粵語有9個聲調，其中「陰入」、「中入」同「陽入」呢三個聲調嘅調值，分別同另外三個聲調「陰平」、「陰去」同「陽去」嘅調值相同，所以有「九聲六調」之說。聲調對區別粵語單字唔意思好重要。粵語嘅聲調同時亦組成咗詩詞用字嘅聲調，即係平仄。

根據黃錫凌嘅粵語拼音方案，標示粵語聲調的時候，可以使用數字或者符號。

由於黃錫凌在制定這套拼音方案的時候，冇考慮到打字機同電腦使用者嘅需要，所以佢哋難以輸入呢個拼音方案中使用嘅聲調符號。下表列出黃錫凌羅馬拼音方案所使用嘅聲調符號，並以粵語寬式萬國音標度嘅數字標調作為對照。

| 適用於非入聲 | 平 | 上 | 去 | 入 | 適用於入聲 |
| --- | --- | --- | --- | --- | --- |
| 陰 | ˈx (1) |  |  | ˈx (7) | 陰 |
|  | ˊx (2) | ˉx (3) | ˉx (8) | 中 |
| 陽 |  | ˏx (5) | ˍx (6 | ˍx (9) | 陽 |
| ˌx (4) |  |  |  |

睇埋
--

* 粵語寬式萬國音標

參考文獻
----

1. ↑  黃錫凌 (1941年). 〈《粵音羅馬字注音新法建議》〉. 《《[[粵音韻彙]]》》. 香港: 中華書局. pp. 第92-95頁.

拼寫註釋
----

1. ↑  [a]後面冇韻尾時拼成a，否則拼成aa。[ɐ]亦拼成a，但由於[ɐ]之後肯定有韻尾，所以唔會混淆。
2. ↑  由「eu」和「ue」結合而成，全寫係「euue」，但係拼寫時省略一個u。